58 



76. Klokke-Ensian, Gentiana imeumonanthe L. 

 N. Smal-søte. 



Denne Ensian repræsenterer en helt anden Afdeling af Slægten 

 end den foregaaende; den er fleraarig, Kronen er 5-delt og med 

 en lille Tand mellem hver Kronlap, men uden Bikrone; endvidere 

 er Støvknapperne sammenklæbede som hos Kurvblomstrede, Lobelie 

 eller Blaamunke, dog vender de her hos Klokke-Ensian udad, og 

 ikke indad som hos disse. 



Klokke-Ensian er en af vor Floras prægtigste Planter, sikkert 

 den stadseligste af de danske Hedemosers Blomster. Kronen er 

 stor og rent mørkeblaa, klokkeformet, og ud af den titter den gule 

 Klokkeknebel bestaaende af Støvdragere og Støvvej. Den blomstrer 

 i Høsten (Juli— September) og bliver 10—30 cm høj. Dens Skud- 

 bygning er ganske ejendommelig, idet den korte oprette Rodstok 

 kun bærer skælformede Lavblade ; i Hjørnerne af disse fremkommer 

 de overjordiske, blad- og blomsterbærende Skud, der kun varer en 

 Vækstperiode. Den er almindelig i Moser og paa tørveholdige 

 Enge i Jylland, men sjælden paa de danske Øer, og i Norge fore- 

 kommer den kun i de sydligste Kystegne; det er en Plante, som i 

 Norden har en udpræget vestlig Udbredelse. 



Tav. 76. Fig. 1. En blomstrende Plante i naturlig Størrelse. Fig. 2. 

 Moden Kapsel {^h). Fig. 3. Frø, med Vedhæng, der tjener til at lette Spred- 

 ningen CVi). 



77. Fjæld-Ensian, Gentiana nivalis L. 

 N. Fjeld-søte. Isl. Dyragras. 



I Modsætning til de to andre Arter af Ensian er denne, som 

 Navnet siger, en udpræget Fjældplante, som vokser almindeligt 

 paa Fjældene gennem hele Norge og ogsaa hyppigt paa Island. 

 Den træffes i Norge saavel i den subalpine Vegetation, d. v. s. 

 i Birkelierne paa Fjældene, som i den egentlig alpine Vegetation, 

 d. V. s. over Trægrænsen, og i det nordlige Norge gaar den endog 

 ofte ned til Havets Niveau, hvad der ogsaa er Tilfældet paa Is- 

 land. Den søger i Almindelighed græsklædte, solaabne Smaa- 

 pletter, hvor dens dybt og rent blaa Kroner i Solskinsvejr skinner 

 som Stjerner i det grønne Tæppe. 



Foruden i de nordlige Lande findes den ogsaa i Alperne, 

 hvad der ofte er Tilfældet med de arktiske (højnordiske) Planter; 

 i Alperne findes der forøvrigt en Mængde andre Ensianer med 

 samme mørkeblaa, smukke Blomsterfarve, men med større og mere 

 iøjnefaldende Blomster. 



